*Projekts*

LATVIJAS REPUBLIKAS MINISTRU KABINETS

2017.gada \_\_\_.\_\_\_\_\_\_\_ Rīkojums Nr.

 Rīgā (prot. Nr. . §)

**Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 16.0.versija - Tiesu informatīvās sistēmas attīstība)**

1. Apstiprināt un iekļaut informācijas un komunikācijas tehnoloģiju (turpmāk – IKT) mērķarhitektūras versijā 16.0. projekta “Tiesu informatīvās sistēmas attīstība” (turpmāk – projekts) aprakstu un projekta izmaksas
3 173 000 *euro* apmērā. Noteikt Tiesu administrācijas projektu par vadošo E-lietas programmas projektu.
2. Centrālajai finanšu un līgumu aģentūrai uzaicināt Tiesu administrāciju iesniegt projekta iesniegumu Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” (turpmāk – 2.2.1.1.pasākums) ietvaros.
3. Finansēt projektu 2.2.1.1.pasākuma ietvaros, ja projekta iesniegums atbilst projektu iesniegumu vērtēšanas kritērijiem un Ministru kabineta 2015.gada 17.novembra noteikumos Nr. 653 “Darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” iekļautajiem nosacījumiem.
4. Noteikt Tiesu administrāciju par projekta iesniedzēju un atbildīgo par projekta īstenošanu un projekta aprakstā plānoto rezultātu, tai skaitā finanšu, rezultāta un iznākuma rādītāju sasniegšanu.
5. Pēc projekta pabeigšanas noteikt projekta rezultātu uzturēšanas izmaksas ne vairāk kā 200 000 *euro* gadā, kas tiks segti no Tieslietu ministrijas budžeta apakšprogrammas 03.01.00 “Tiesu administrēšana” pieejamiem resursiem.

Ministru prezidents Māris Kučinskis

Vides aizsardzības un reģionālās

attīstības ministrs Kaspars Gerhards

Vīza: valsts sekretāra p.i. Elita Turka

285

Kalniņa 67026576,

lelda.kalnina@varam.gov.lv